**Strateška studija utjecaja na okoliš Strategije razvoja Krapinsko-zagorske županije do 2020. godine**

**Netehnički sažetak**



**Zagreb, lipanj 2016.**

|  |  |
| --- | --- |
| **NOSITELJ IZRADE:** | Upravni odjel za gospodarstvo, poljoprivredu, promet, komunalnu infrastrukturu i EU fondove, Magistratska ulica 1, 49000 Krapina |
| **IZRAĐIVAČ STUDIJE:** | Ires ekologija d.o.o. za zaštitu prirode i okoliša, Prilaz baruna Filipovića 21, 10000 Zagreb |
|  |
| **VODITELJ STUDIJE:** | Mirko Mesarić, dipl. ing. biol. |
|  |  |
| **KOORDINATORICA:** | Petra Peleš, mag. oecol. et prot. nat., mag. ing. agr. |
|  |  |

|  |
| --- |
| **ODGOVORNA OSOBA IZRAĐIVAČA**: |
| Ires ekologija d.o.o.Mr. sc. Marijan Gredelj |  |

Zagreb, lipanj 2016.

**Sadržaj**

[1. Uvod 1](#_Toc452317237)

[1.1 Strateška procjena utjecaja na okoliš 1](#_Toc452317238)

[1.2 Svrha i ciljevi izrade Strategije 2](#_Toc452317239)

[2 Okolišne značajke područja na koja provedba Strategije može utjecati 5](#_Toc452317240)

[3 Utjecaji Strategije na okoliš 6](#_Toc452317241)

[3.1 Metodologija procjene utjecaja 6](#_Toc452317242)

[3.2 Procjena utjecaja na okoliš 8](#_Toc452317243)

[4 Mjere zaštite okoliša 19](#_Toc452317244)

[5 Zaključak 21](#_Toc452317245)

# Uvod

## Strateška procjena utjecaja na okoliš

Strateška procjena utjecaja na okoliš je postupak kojim se procijenjuju vjerojatno značajni utjecaji na okoliš koji mogu nastati provedbom strategije, plana ili programa. Strateškom procjenom stvara se osnova za promicanje održivog razvitka kroz objedinjavanje uvjeta za zaštitu okoliša u strategije, planove i programe pojedinog područja. Time se omogućava da se mjerodavne odluke o prihvaćanju strategija, plana i programa donose uz poznavanje mogućih značajnih utjecaja koje bi strategija, plan i program svojom provedbom mogao imati na okoliš, a nositeljima zahvata pružaju se okviri djelovanja i daje se mogućnost uključivanja bitnih elemenata zaštite okoliša u donošenju odluka (*Zakon o zaštiti okoliša* NN 80/13, 78/15).

Izrađivač i koordinator Strategije razvoja Krapinsko-zagorske županije do 2020. godine (u daljnjem tekstu: Strategija) je Zagorska razvojna agencija d.o.o. (u daljnjem tekstu: Naručitelj). Postupak strateške procjene utjecaja na okoliš za Strategiju provodi se temeljem odredbi *Zakona o zaštiti okoliša* (NN 80/13, 78/15), *Uredbe o strateškoj procjeni utjecaja plana i programa na okoliš* (NN 64/08) i *Pravilnika o povjerenstvu za stratešku procjenu* (NN 70/08). Ovim postupkom se procijenjuju, u najranijoj fazi izrade nacrta Strategije, vjerojatno značajni utjecaji na okoliš i zdravlje ljudi koji mogu nastati provedbom iste.

Za Strategiju je proveden postupak Ocjene prihvatljivosti za ekološku mrežu te je Rješenjem Ministarstva zaštite okoliša i prirode (KLASA: UP/I 612-07/15-71/199, URBROJ: 517-07-2-1-15-4) zaključeno da je Strategija prihvatljiva za ekološku mrežu. Iz tog razloga Strateška studija utjecaja na okoliš Strategije (u daljnjem tekstu: Studija) ne uključuje poglavlje koje utvrđuje utjecaje na ekološku mrežu, sukladno posebnim propisima kojima se uređuje zaštita prirode.

Studija je stručna podloga koja se prilaže uz Strategiju te obuhvaća sve potrebne podatke, obrazloženja i opise u tekstualnom i grafičkom obliku. Studijom se određuju, opisuju i procijenjuju vjerojatno značajni utjecaji na okoliš i zdravlje koji mogu nastati provedbom Strategije. Namjera je osigurati da posljedice po okoliš i zdravlje budu ocijenjene za vrijeme pripreme Strategije, prije utvrđivanja konačnog prijedloga i upućivanja u postupak njezina donošenja.

Postupak provedbe strateške procjene utjecaja na okoliš također pruža priliku dionicima da sudjeluju u postupku, a osigurava se i informiranje i sudjelovanje javnosti za vrijeme postupka donošenja odluka. Nositeljima zahvata pružaju se okviri djelovanja i daje se mogućnost uključivanja bitnih elemenata zaštite okoliša u donošenje odluka.

Direktiva 2001/42/EZ Europskoga parlamenta i Vijeća o procjeni učinaka određenih planova i programa na okoliš(SEA direktiva) je na snazi od 2001. godine. U RH zakonski okvir za izradu strateških studija usklađen sa SEA direktivom čini sljedeća legislativa: *Zakon o zaštiti okoliša* (NN 80/13, 78/15), *Uredba o strateškoj procjeni utjecaja plana i programa na okoliš* (NN 64/08) i *Pravilnik o povjerenstvu za stratešku procjenu* (NN 70/08). Navedeni propisi su u skladu i s Konvencijom o procjeni utjecaja na okoliš preko državnih granica (Espoo, 1991), koja obvezuje države da obavještavaju i konzultiraju se u svim velikim projektima koji bi mogli imati utjecaj na okoliš preko državnih granica te s Protokolom o strateškoj procjeni okoliša (Kijev, 2003). Konvencija o procjeni utjecaja na okoliš preko državnih granica usvojena je Odlukom o proglašenju *Zakona o potvrđivanju Konvencije o procjeni utjecaja na okoliš preko državnih granica* (NN 06/96), a Protokol o strateškoj procjeni okoliša usvojen je Odlukom o proglašenju *Zakona o potvrđivanju Protokola o strateškoj procjeni okoliša uz Konvenciju o procjeni utjecaja na okoliš preko državnih granica* (NN 07/09).

U slučaju postupka strateške procjene utjecaja na okoliš za Strategiju, za njezinu je provedbu, prema Za*konu o zaštiti okoliša* (NN 80/13, 78/15), nadležan Upravni odjel za gospodarstvo poljoprivredu, promet, komualnu infrastrukturu i EU fondove Krapinsko-zagorske županije. Upravni odjel proveo je postupak analitičkog pregleda te je 28. listopada 2015. godine donio Odluku o započinjanju postupka strateške procjene utjecaja na okoliš Strategije razvoja Krapinsko-zagorske županije do 2020. godine (KLASA: 340-01/15-01/59; URBROJ: 2140/1-02-15-04).

### Utvrđivanje sadržaja Studije

MZOIP je postupkom prethodne ocjene prihvatljivosti Programa za ekološku mrežu 25. svibnja 2015. godine donijelo Rješenje (Klasa: 612-07/15-71/101, UrBroj: 517-07-2-1-1-15-4), da je Strategija razvoja Krapinsko-zagorske županije do 2020. godine prihvatljiva za ekološku mrežu te nije potrebno provesti Glavnu ocjenu Programa.

Na temelju članka 68. *Zakona o zaštiti okoliša* (NN 80/13, 78/15) i članka 9. Uredbe, Upravni odjel za gospodarstvo poljoprivredu, promet, komualnu infrastrukturu i EU fondove Krapinsko-zagorske županije (udaljnjem tekstu: Upravni odjel) donio je 7. prosinca 2015. godine Odluku o sadržaju Studije (KLASA: 340-01/15-01/59, URBROJ: 2140/1-06-15-25) ([Prilog 3](#_Prilog_3_-)). Upravni odjel proveo je postupak određivanja sadržaja Studije, sukladno članku 7. *Uredbe*, na način da je pribavio mišljenja tijela određenih posebnim propisima o sadržaju Studije i razini obuhvata podataka koji se moraju obraditi u Studiji, vezano na područje iz djelokruga toga tijela. Pristigla su mišljenja i/ili prijedlozi sljedećih tijela: Ministarstvo unutarnjih poslova, Krapinsko-zagorski aerodrom d.o.o., Policijska uprava Krapinsko-zagorska, Općina Stubičke Toplice, Ministarstvo kulture, Ministarstvo gospodarstva, Plin Konjiščina d.o.o., Elektra Zabok d.o.o., VIOP d.o.o., Grad Zabok, Ministarstvo poljoprivrede, Općina Veliko Trgovišće, Komunalno Zabok d.o.o., Zagorski metalac d.o.o. za distribuciju plina i opskrbu plinom, Gradska plinara Krapina za distribuciju plina i opskrbu plinom te Hrvatske vode – Vodnogospodarski odjel za Gornju Savu.

U svrhu informiranja javnosti, informacija o provedbi postupka određivanja sadržaja Studije objavljena je na internetskoj stranici Krapinsko-zagorske županije (u daljnjem tekstu: KZŽ) u razdoblju od 29. listopada do 29. studenog 2015.

## Svrha i ciljevi izrade Strategije

Donošenjem *Zakona o regionalnom razvoju Republike Hrvatske* (NN 153/09), usvajanjem Str*ategije regionalnog razvoja Republike Hrvatske 2011. – 2013.* i donošenjem Pr*avilnika o obveznom sadržaju, metodologiji izrade i načinu vrednovanja županijskih razvojnih strategija* (NN 53/10), pokrenut je sustavan proces strateškog planiranja razvoja na razini županija u Republici Hrvatskoj. U svim županijama osnovane su županijske razvojne agencije, usvojena je prva generacija županijskih razvojnih strategija izrađenih na načelu partnerstva, uspostavljena su županijska partnerstva radi postizanja konsenzusa oko definiranja razvojnih prioriteta županija i identifikacije prioritetnih razvojnih projekata. Od tada kontinuirano jačaju administrativni kapaciteti za strateško planiranje i upravljanje razvojem na županijskoj razini. Usporedno s pripremama za korištenje EU fondova, županije i njihove razvojne agencije inicirale su koordinaciju županija na razini statističkih regija i počele ostvarivati suradnju. Spomenuti procesi na županijskoj razini poticani su i podupirani sa središnje razine, više kroz tehničku, a manje financijsku pomoć, u pravilu kroz projekte financirane iz pretpristupnih fondova EU (MRRFEU, 2015.).

Sukladno *Zakonu o regionalnom razvoju Republike Hrvatske* (NN 147/14) koji je stupio na snagu u siječnju 2015. godinu, KZŽ započela je proces izrade nove Strategije. Odluka o početku postupka izrade Strategije usvojena je dana 28. listopada 2015. godine. Zagorska razvojna agencija, kao regionalni koordinator i tijelo imenovano od strane KZŽ za koordinaciju izrade, praćenje i vrednovanje izrade Strategije, započela je postupak izrade Strategije sukladno navedenim Smjernicama.

Strategija je temeljni strateški planski dokument jedinice područne (regionalne) samouprave (JP(R)S) u kojem se određuju ciljevi i prioriteti razvoja za područje JP(R)S u svrhu jačanja njenih razvojnih potencijala, s posebnim naglaskom na ulogu velikih gradova i gradova sjedišta županija u poticanju razvoja te na razvoj slabije razvijenih područja. Strategiju donosi JP(R)S u skladu s načelom partnerstva i suradnje nakon prethodno pribavljenog mišljenja partnerskog vijeća za područje županije, uzimajući u obzir potrebu osiguranja ravnomjernog razvoja svih dijelova županije.

Plan razvojnih programa koji JP(R)S donose sukladno posebnom zakonu kojim se uređuje proračun mora biti u suglasju sa Strategijom.

Predmetna Strategija definira tri cilja: **Konkurentno gospodarstvo**, **Razvoj ljudskih potencijala i unapređenje kvalitete života** te **Održivi razvoj prostora, okoliša i prirode**. Svaki cilj podijeljen je na razvojne prioritete KZŽ koji sadrže razradu ciljeva, a logično proizlaze iz vizije i ciljeva. Razvojni prioriteti konkretiziraju i utvrđuju sve sastavnice ciljeva. Prioriteti moraju biti: mjerljivi, ostvarivi, jasno formulirani, određeni rokom ostvarenja, međusobno sukladni (ne smiju se preklapati), sveobuhvatni, društveno i okolišno prihvatljivi, u skladu s prioritetima statističkih regija utvrđenih u Strategiji regionalnog razvoja Republike Hrvatske kao i s ciljevima u drugim relevantnim strateškim županijskim i državnim strategijama.

Tri specifična cilja s pripadajućim razvojnim prioritetima definirani su kako slijedi:

Slika 1.1 Pregled ciljeva i prioriteta Strategije razvoja KZŽ

Za svaki razvojni prioritet Strategijom su određene mjere organizirane unutar pojedinog razvojnog prioriteta. Pojedinačne mjere za svaki razvojni prioritet prikazane su u nastavku:

**CILJ 1: KONKURENTNO GOSPODARSTVO**

**Razvojni prioritet 1.1. Razvoj i unapređenje gospodarske i poduzetničke infrastrukture**

1.1.1. Razvoj poduzetničke i gospodarske infrastrukture za podršku tehnološkom razvoju

1.1.2. Proaktivno ulaganje u izgradnju i međusobno povezivanje poduzetničkih zona

1.1.3. Unapređenje kvantitete i kvalitete investicijskih i kreditnih ponuda za poduzetništvo

1.1.4. Poticanje cjeloživotnog obrazovanja i izobrazbe poduzetnika

1.1.5. Poticanje međusobnog povezivanja gospodarskih subjekata i suradnje s lokalnim vlastima

1.1.6. Poticanje razvoja socijalnog (društvenog) poduzetništva

1.1.7. Povećanje razine konkurentnosti i izvoza proizvoda

**Razvojni prioritet 1.2. Tehnološka modernizacija i jačanje uloge istraživanja i razvoja**

1.2.1. Poticanje sektora istraživanja i razvoja patenata i inovacija

1.2.2. Modernizacija tehnoloških kapaciteta i poslovnih procesa

1.2.3. Poticanje ulaganja u istraživanje i razvoj, te primjenu znanja

**Razvojni prioritet 1.3. Razvoj turizma**

1.3.1. Razvoj selektivnih oblika turizma

1.3.2. Razvoj turističke infrastrukture

1.3.3. Poboljšanje usluga i kapaciteta postojećih turističko-informativnih centara

1.3.4. Brendiranje i promocija Krapinsko-zagorske županije kao poželjne turističke destinacije

**Razvojni prioritet 1.4. Razvoj poljoprivredne proizvodnje**

1.4.1. Usklađivanje poljoprivredne infrastrukture za tržište EU

1.4.2. Poticanje okrupnjivanja poljoprivrednih posjeda

1.4.3. Povećanje proizvodne učinkovitosti voćarstva, vinogradarstva i povrćarstva

1.4.4. Poticanje razvoja stočarstva i mljekarstva

1.4.5. Promocija i poticanje ekološke poljoprivredne proizvodnje

**CILJ 2. RAZVOJ LJUDSKIH POTENCIJALA I UNAPREĐENJE KVALITETE ŽIVOTA**

**Razvojni prioritet 2.1. Izvrsnost u odgojno-obrazovnom sustavu**

2.1.1. Poboljšanje kvalitete usluga sustava odgoja i obrazovanja

2.1.2. Pedagoška standardizacija uvjeta rada i kurikuluma u odgojno-obrazovnim ustanovama

2.1.3. Sustavno ulaganje u ljudske potencijale u obrazovanju

2.1.4. Usklađivanje mreže srednjoškolskih i visokoškolskih programa s potrebama tržišta rada

**Razvojni prioritet 2.2. Dostupno i otvoreno zdravstvo i socijalna skrb**

2.2.1. Unapređenje kvalitete i uvjeta rada u zdravstvenim ustanovama

2.2.2. Povećanje konkurentnosti i otvorenosti zdravstvenih ustanova

2.2.3. Razvoj institucija i mreže za brigu o ranjivim skupinama

2.2.4. Razvoj izvaninstitucionalnih i novih oblika podrške osobama kojima prijeti socijalna isključenost

2.2.5. Borba protiv siromaštva i socijalne isključenosti

**Razvojni prioritet 2.3. Razvoj ljudskih potencijala**

2.3.1. Integracija osoba u nepovoljnoj poziciji na tržište rada

2.3.2. Jačanje kompetencija stanovništva kroz cjeloživotno učenje

2.3.3. Razvoj sustava poticanja upisa u deficitarna zanimanja

2.3.4. Razvoj programa za mlade

2.3.5. Jačanje kompetencija djelatnika u javnim djelatnostima

2.3.6. Organizacija edukacija ljudskih resursa o EU fondovima i projektima

**Razvojni prioritet 2.4. Povećanje kvalitete stanovanja i sigurnosti stanovništva**

2.4.1. Poticanje nastanjivanja postojećih napuštenih stambenih kapaciteta

2.4.2. Razvoj sustava civilne zaštite

2.4.3. Promocija i jačanje kapaciteta vatrogasnih službi i udruga

**Razvojni prioritet 2.5. Jačanje kapaciteta organizacija civilnog društva i civilnih inicijativa**

2.5.1. Unapređenje sposobnosti organizacija civilnog društva za sudjelovanje u upravljanju lokalnim razvojem

2.5.2. Jačanje međusektorske suradnje na svim razinama (civilnog, privatnog i javnog sektora)

2.5.3. Poticanje razvoja volonterstva

2.5.4. Promicanje uključivanja osoba u nepovoljnom položaju u djelovanje OCD-a

**CILJ 3. ODRŽIVI RAZVOJ PROSTORA, OKOLIŠA I PRIRODE**

**Razvojni prioritet 3.1. Očuvanje biološke i krajobrazne raznolikosti u funkciji razvoja**

3.1.1. Zaštita, očuvanje i jačanje svijesti o prirodnim vrijednostima i bioraznolikosti

3.1.2. Promocija pravilnog gospodarskog korištenja područja pod Natura 2000

3.1.3. Održivo upravljanje i korištenje prirodnih resursa

**Razvojni prioritet 3.2. Očuvanje okoliša i održivi razvoj**

3.2.1. Povećanje energetske učinkovitosti u sektoru zgradarstva i javne rasvjete

3.2.2. Korištenje energije iz obnovljivih izvora

3.2.3. Izrada i implementacija programa zaštite i poboljšanje kvalitete zraka, vode, tla, buke i ostalih sastavnica okoliša

**Razvojni prioritet 3.3. Razvoj komunalne, prometne infrastrukture i uređenje prostora**

3.3.1. Unaprjeđenje sustava gospodarenja otpadom

3.3.2. Izgradnja i unapređenje sustava vodoopskrbe i sustava odvodnje

3.3.3. Zaštita i saniranje klizišta

3.3.4. Poboljšanje prometne infrastrukture

3.3.5. Zaštita od elementarnih nepogoda (poplava, tuče, suše)

3.3.6. Poboljšanje energetskog i komunikacijskog sustava

**Razvojni prioritet 3.4. Održivo upravljanje prirodnom i kulturnom baštinom**

3.4.1. Unaprjeđenje sustava planiranja i upravljanja u zaštiti i održivom korištenju prirodne i kulturne baštine

3.4.2. Podizanje razine svijesti stanovništva o važnosti očuvanja prirodne i kulturne baštine

3.4.3. Održavanje kulturne baštine i razvoj kulturnih i kreativnih djelatnosti

# Okolišne značajke područja na koja provedba Strategije može utjecati

U nastavku se daje pregled onih komponenti okoliša na koje provedba Strategije može imati utjecaj.

|  |  |
| --- | --- |
| **Komponenta okoliša** | **Analiza provedbe Strategije na pojedinu komponentu okoliša** |
| **Priroda**  | Provedba Strategije može imati pozitivne učinke na prirodu u vidu unapređenja zaštite i očuvanja prirode. Revitalizacijom ekološki važnih područja te različitim istraživačkim projektima pozitivno se utječe na prirodne vrijednosti i njihovo očuvanje. Otpad predstavlja jedan od pritisaka na prirodu, odnosno divlje vrste i staništa. To se ogleda u zauzimanju staništa i njihovom onečišćenju uslijed odloženog otpada na divljim odlagalištima, ali i legalinim ali nesanitarnim odlagalištima. Onečišćenjem tla i vode ugrožava se i divlja flora i fauna. Sanacijom divljih odlagališta te samim uređenjem sustava za gospodarenje otpadom uvođenjem recikliranja, doprinosi se smanjenju negativnih pritisaka na prirodu. |
| **Tlo** | Odvojenim skupljanjem te recikliranjem otpada smanjuju se količine otpada koje se odlažu na odlagališta, čime se doprinosi smanjenju pritisaka na tlo. Također, sanacijom divljih odlagališta poboljšat će se stanje tla koje je bilo kontaminirano otpadom. Uspostavom sustava za praćenje stanja tla moguće je dobivanje informacija o degradiranosti tla, stvarnom riziku od erozije i onečišćenosti tla što omogućava pravovremenu sanaciju tla i dobivene informacije se mogu koristiti prilikom prostornog planiranja u vidu neplaniranja izgradnje objekata na potencijalnim klizištima. |
| **Površinske i podzemne vode** | Sanacijom odlagališta otpada (posebno divljih odlagališta), koja mogu uzrokovati onečišćenje površinskih i podzemnih voda, doprinosi se smanjenju pritiska otpada na kakvoću voda.Priključenjem većeg broja stanovnika na sustav odvodnje i pročišćavanja otpadnih voda doprinosi se smanjenju opterećenja na površinske i podzemne vode KKŽ. Recikliranje i odvojeno sakupljanje otpada moglo bi pozitivno utjecati na površinske i podzemne vode kroz smanjenje nastalog otpada. Na taj se način smanjuje potrošnja sirovina i energije čime se indirektno utječe na navedenu sastavnicu. Izgradnja fotonaponskih elektrana može predstavljati potencijalnu opasnost vodotocima jer postoji mogućnost da se okoliš elektrana održava pesticidima i da se solarni paneli peru kemijskim sredstvima koja će završiti u tlu i da se na taj način onečiste površinske i podzemne vode. |
| **Šumsko područje** | Recikliranje i odvojeno sakupljanje otpada moglo bi pozitivno utjecati na šumsko područje kroz smanjenje nastalog otpada. Na taj se način smanjuje potrošnja sirovina i energije čime se indirektno utječe na navedenu sastavnicu. Kroz kontrolirano održavanje i iskorištavanje šumskih površina, uređivanje šumskih puteva i očuvanje bioraznolikosti šuma očekuje se pozitivan utjecaj na šumsko područje i njegovo očuvanje kao i na očuvanje vrsti koje se nalaze na šumskih staništima. |
| **Kvaliteta zraka i klimatološke značajke** | Pozitivno djelovanje na zrak očituje se u vidu poboljšanja gospodarenja otpadom jer bolja obrada otpada dovodi do manjih emisija u okoliš. Uspostavom sustava za mjerenje kakvoće zraka dobio bi se jasniji uvid u stanje onečišćenosti zraka i moguće je pravovremeno reagiranje na povećanje količine onečišćujućih tvar u KZŽ. Poticanjem korištenja sustava OIE na javnim objektima smanjuje se korištenje fosilnih goriva i emisija CO2. |
| **Kulturno-povijesna baština** | Prema podacima KZŽ potrebna je nova sistematizacija zaštićenih i evidentiranih kulturnih dobara, budući da su mnogi devastirani, ruševni ili potpuno nestali te izgubili svojstva po kojima su bili proglašeni zaštićenima, preventivno zaštićenima ili evidentiranima za zaštitu temeljem prostorno-planske dokumentacije. Obnovom kulturne infrastrukture doprinosi se očuvanju kulturno-povijesne baštine KZŽ. |
| **Kvaliteta života ljudi** | Provedbom Strategije planiraju se poboljšanja u sektoru gospodarstva, energetike, poljoprivrede, prometa, kućanstva, gospodarenja otpadom, industrije, a koja imaju pozitivan učinak na zdravlje i kvalitetu života ljudi. Pozivni učinci očituju se u vidu poboljšanja energetske učinkovitosti u kućanstvima i industriji, potom smanjivanjem odloženih količina otpada na odlagališta te razvojem ljudskih potencijala. Također, KZŽ će utvrditi prioritete u zdravstvu, te na taj način djelovati. Što se tiče podizanja kvalitete života i pružanja socijalnih usluga, razvit će se kapaciteti za pružanje socijalnih usluga. To se konkretno odnosi na osnivanje ustanova za smještaj starijih i nemoćnih osoba.  |
| **Ostalo** | Provedbom mjera gospodarski će sektor KZŽ postati konkurentniji te biti u mogućnosti svoje proizvode plasirati na domaće i inozemno tržište. Povećan izvoz će dovesti do povećanja profitabilnosti, zaposlenosti i podizanju kvalitete života općenito. Konkurentnost će se postići minimiziranjem troškova proizvodnje (materijala i proizvoda potrebnih za proizvodnju) te ulaganjem u modernizaciju proizvodnje – novu opremu i postrojenja. Unaprijediti će se pristup financiranja za gospodarstvo i to kroz povećanje dostupnog kapitala, unapređenje kvantitete i kvalitete investicijskih i kreditnih ponuda za sektor poduzetništva i obrtništva. Poljoprivredu u KZŽ karakterizira nepovezanost malih poljoprivrednih proizvođača i nerazvijeno tržište autohtonih i ekoloških proizvoda. Ruralna privreda treba se bazirati na tradiciji, autohtonosti i ekologiji, te proizvodima visoke dodane vrijednosti. Daljnji razvoj turizma potrebno je usmjeriti na razvijanje turističkog identiteta i bolje upravljanje turističkom ponudom.  |

# Utjecaji Strategije na okoliš

## Metodologija procjene utjecaja

Prilikom procjene utjecaja polazi se od činjenice da će se prilikom realizacije mjera Strategije poštivati sve zakonske odredbe. Za ovu Studiju od posebne važnosti je legislativa iz sektora koji se preklapaju s glavnim ciljevima Strategije (1. Konkurentno gospodarstvo, 2. Razvoj ljudskih potencijala i unapređenje kvalitete života i 3. Održivi razvoj prostora, okoliša i prirode), stoga se Studija oslanja na predmetne zakone i u svojoj procjeni ne analizira utjecaje koji podliježu zakonskim obavezama.

Procjena utjecaja temelji se na strateškoj razini, koja isključuje pojedinačne zahvate i specifičnu projektno vezanu procjenu utjecaja na okoliš. Sukladno metodološkim preporukama za izradu strateških studija koje analiziraju strategije, planove i programe na krovnoj razini, nastalima u okviru projekta „*Jačanje kapaciteta za provedbu strateške procjene utjecaja na okoliš na regionalnoj i lokalnoj razini*“ iz 2014. godine, procjena utjecaja izvršena je putem odabira strateškog cilja. Strateški cilj na koji se procjenjuje utjecaj je „*Usuglašenost mjera Strategije sa zahtjevima okoliša i prirode*“. Iz odabira cilja vidljivo je da glavna metodološka smjernica za procjenu utjecaja predstavlja analizu prihvatljivosti mjera koje predlaže Strategija u odnosu na relevantne komponente okoliša.

Metodologija procjene utjecaja uključuje analizu i ocjenu utjecaja mjera predloženih Strategijom u odnosu na komponente okoliša, kao i u odnosu na strateški cilj Studije. Uz analizu svih mjera daje se ocjena njihove opravdanosti u odnosu na ekološke zahtjeve komponenti okoliša te se procjenjuju mogući neposredni, posredni, kratkoročni, srednjoročni, trajni, kumulativni i prekogranični utjecaji na okoliš. Analiza utjecaja predloženih mjera provedena je za svaku mjeru pojedinačno te su kasnije detaljnije anlizirani utjecaji razvojnih prioriteta.

Završno, procjenjuje se utjecaj na ispunjenost strateškog cilja „*Usuglašenost mjera Strategije sa zahtjevima okoliša i prirode*“.Svrha završne procjene je provjera uspješnosti Strategije u propisivanju mjera u odnosu na zahtjeve i potrebe svih relevantnih komponenti okoliša i prirode kako bi se utjecaj mjera na strateškoj razini sveo na najmanju moguću i okolišno prihvatljivu mjeru.

Za pojedine mjere na ovoj razini propisane su mjere poboljšanja. Ove mjere propisuju se sa svrhom ublažavanja posljedica provedbe Strategije te poboljšanja njenih mjera.

### Kriteriji za procjenu utjecaja

Prilikom procjene utjecaja mjera predloženih Strategijom, koriste se četiri kategorije utjecaja:

**Pozitivan utjecaj (+):** Utjecaj je pozitivan ako predložena mjera poboljšava postojeće stanje komponenti okoliša u odnosu na sadašnje stanje ili trend. Do poboljšanja može doći uslijed rješavanja nekog od postojećih okolišnih problema ili uslijed pozitivne promjene postojećeg negativnog trenda.

**Negativan utjecaj** **(-):** Utjecaj se ocjenjuje kao negativan ako se procijeni da se provedbom mjera značajno negativan utjecaj ne može isključiti. Za ovu kategoriju utjecaja definiraju se mjere zaštite okoliša koje mogu isključiti/umanjiti mogućnost značajno negativnog utjecaja.

**Pozitivan/negativan utjecaj (+/-):** Utjecaj je pozitivan/negativan ako mjera djeluje i pozitivno i negativno na komponentu okoliša, odnosno utjecaj ima značajke pozitivnog i negativnog utjecaja (opisano u tekstu iznad). Za ovu kategoriju utjecaja također se definiraju mjere zaštite okoliša.

**Neutralan utjecaj (/):** Utjecaj je neutralan ukoliko mjere na strateškom nivou na komponente okoliša ne generiraju ni pozitivne niti negativne utjecaje. Za ovu kategoriju utjecaja mogu se definirati mjere poboljšanja.

Prilikom opisa utjecaja predloženih mjera na okoliš i prirodu, koriste se sljedeći termini koji služe za detaljnije definiranje vrste i opsega pojedinačnih utjecaja:

*Neposredan utjecaj* – ako je predložena mjera direktni izvor opisanog utjecaja

*Posredan utjecaj* –ako predložena mjera generira promjenu koja je izvor opisanog (budućeg) utjecaja

*Kratkoročan utjecaj* – ako djelovanje utjecaja na okoliš/prirodu prestaje unutar 5 godina

*Srednjoročan utjecaj* – ako djelovanje utjecaja na okoliš/prirodu prestaje između 5. i 10. godine od početka razvoja utjecaja

*Trajan utjecaj* – ako utjecaj ima trajne posljedice po okoliš/prirodu te ne prestaje ni nakon 10 godina

*Kumulativan utjecaj* – ako predložena mjera može međudjelovati s drugim predloženim mjerama Strategije ili postojećim ili planiranim aktivnostima, trendovima i zahvatima u prostoru, što generira utjecaje čije je zajedničko djelovanje veće od sume djelovanja pojedinačnih utjecaja

*Prekograničan utjecaj* – ako predložena mjera može utjecati na okoliš/prirodu drugih država.

## Procjena utjecaja na okoliš

### Analiza mjera Strategije i procjena njihova utjecaja na okoliš i prirodu

Prilikom procjene utjecaja identificirani su utjecaji koji su detaljnije opisani u poglavlju *Opis utjecaja razvojnih prioriteta na komponente okoliša*.

 **CILJ 1. KONKURENTNO GOSPODARSTVO**

**Razvojni prioritet 1.1. Razvoj i unapređenje gospodarske i poduzetničke infrastrukture**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 1.1.1. Razvoj poduzetničke i gospodarske infrastrukture za podršku tehnološkom razvoju | Kroz razvoj gospodarske i poduzetničke mreže očekuje se poboljšanje gospodarske klime u KZŽ. Poduzetnička i gospodarska infrastruktura obuhvaća poduzetničke zone i poduzetničke potporne institucije (gospodarski subjekti usmjereni na stvaranje kvalitetnog, korisnički orijentiranog poduzetničkog okruženja). Kako su poduzetničke zone područja namijenjena obavljanju određenih vrsta poduzetničkih, odnosno gospodarskih aktivnosti te je njihov smještaj definiran prostornim planovima, njihovim razvojem i unaprijeđenjem ne očekuje se negativan utjecaj na komponente okoliša. Realizacijom aktivnosti planiranih mjerama razvojnog prioriteta 1.1. neće se zadirati u netaknute dijelove okoliša već će se razvijati i unaprijeđivati postojeća gospodarska i poduzetnička infrastruktura te poticati obrazovanje poduzetnika, umrežavanje gospodarskih subjekata i povećanje konkurentnosti proizvoda što će za rezultat imati pozitivne posljedice na gospodarstvo KZŽ. Poticanjem cjeloživotnog obrazovanja i izobrazbe poduzetnika te razvoja društvenog poduzetništva i socijalnih inovacija poboljšavaju se kvalifikacije ljudi za određene poslove što ima pozitivan učinak na kvalitetu života stanovništva. S obzirom da socijalno poduzetništvo nije primarno usmjereno prema stvaranju profita i da njegov interdisciplinarni pristup uključuje rješavanje društvenih problema, kao što su obrazovanje, nejednaka pristupačnost tehnologije, onečišćenje okoliša, realizacijom navedenih mjera očekuje se višenamjenska korist za KZŽ. To se odnosi na poboljšanje kvalitete života stanovništva kroz gospodarski razvoj uz istovremeno poboljšanje stanja njihove okoline.Realizacijom projekta Poslovno-tehnološki inkubator Krapinsko-zagorske županije jačat će se konkurentnost te rast i razvoja sektora malog gospodarstva. | N | T | / |
| **Projekt** *Poslovno-tehnološki inkubator Krapinsko-zagorske županije* | N | T | / |
| 1.1.2. Proaktivno ulaganje u izgradnju i međusobno povezivanje poduzetničkih zona | N | T | / |
| 1.1.3. Unapređenje kvantitete i kvalitete investicijskih i kreditnih ponuda za poduzetništvo | N | T | / |
| 1.1.4. Poticanje cjeloživotnog obrazovanja i izobrazbe poduzetnika | NP | T | / |
| 1.1.5. Poticanje međusobnog povezivanja gospodarskih subjekata i suradnje s lokalnim vlastima | P | T | / |
| 1.1.6. Poticanje razvoja socijalnog (društvenog) poduzetništva | N | T | / |
| 1.1.7. Povećanje razine konkurentnosti i izvoza proizvoda | N | T | / |

**Razvojni prioritet 1.2. Tehnološka modernizacija i jačanje uloge istraživanja i razvoja**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 1.2.1. Poticanje sektora istraživanja i razvoja patenata i inovacija | Provođenjm mjera ovog prioriteta poboljšat će se uloga istraživanja i razvoja, te primjena znanja u tehnologiji. Uvođenjem poticaja za inovativna rješenja, posredovanjem u povezivanju u inovativna partnerstva, te pomaganjem u prijavljivanju inovativnih projekata na natječaje ojačat će se svijest lokalne zajednice o koristima inovacija. Umrežavanjem poslovnog sektor s istraživačkim institucijama i drugim potpornim institucijama bolje će se iskoristiti postojeći razvojni resursi i potencijali za gospodarski razvoj. Provedbom navedenim mjera modernizirat će se i osnažiti kapaciteti istraživanja i razvoja, potaknuti suradnja između istraživačkih institucija i privatnih poduzeća, te potencijalno ostvariti veća ulaganja u ovaj sektor što će imati pozitivan utjecaj na gospodarstvo KZŽ. | P | T | / |
| 1.2.2. Modernizacija tehnoloških kapaciteta i poslovnih procesa | PPN | T | / |
| 1.2.3. Poticanje ulaganja u istraživanje i razvoj, te primjenu znanja | N | T | / |

**Razvojni prioritet 1.3. Razvoj turizma**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 1.3.1. Razvoj selektivnih oblika turizma | Kroz definiranje razvojnih planova za svaki od selektivnih oblika turizma omogućit će se jasniji uvid u potencijal za razvoj turizma KZŽ kroz mogućnost segregiranog pristupa određenoj problematici te poboljšanju svakog plana pojedinačno. Redovitim organiziranjem kulturnih događaja radi se na brendiranju turističkog proizvoda KZŽ. S obzirom na navedeno, realizacijom ovih mjera očekuje se pozitivan utjecaj na turizam, odnosno tercijarne djelatnosti gospodarstva KZŽ. Prenamjenom zapuštenih infrastrukturnih objekata u turističke svrhe te ulaganjem u kapacitete turističko-informativnih centara očekuje se poboljšanje turističke ponude kroz bolju opremljenost prostora potrebnom infrastrukturom za turistički razvoj, što pozitivno djeluje na gospodarstvo KZŽ. Provedbom odredbi Master plana razvoja turizma očekuje se pozitivan iskorak k sveobuhvatnom pristupu razvoja turizma u KZŽ što će pozitivno djelovati na brendiranje i promociju KZŽ kao poželjne turističke destinacije. | PN | T | / |
| 1.3.2. Razvoj turističke infrastrukture\* | N | T | / |
| 1.3.3. Poboljšanje usluga i kapaciteta postojećih turističko-informativnih centara | N | T | / |
| 1.3.4. Brendiranje i promocija Krapinsko-zagorske županije kao poželjne turističke destinacije | P | T | / |
| \*Razvojem turističke infrastrukture zahtijevat će se izgradnja i/ili unapređenje postojeće infrastrukture što **potencijalno može imati negativan utjecaj na prirodu, šumsko područje i kulturno-povijesnu baštinu** ukoliko će se turistička infrastruktura razvijati kroz izgradnju nove. Iako su planirane aktivnosti kojima se mjera 1.3.2. želi ostvariti unaprjeđenje postojeće infrastrukture te prenamjena zapuštenih infrastrukturnih objekata u turističke svrhe, potencijalno negativan utjecaj u vidu prenamjene staništa te promjene vizura ne može se zanemariti. Također, prilikom izgradnje turističke infrastrukture i popratne komunalne infrastrukture (cesta, vodovod, plinovod..) potencijalno može doći do negativnog utjecaja na kulturno-povijenu baštinu ukoliko se ona nalazi na području palniranom za prenamjenu/unaprijeđenje/izgradnju. |

**Razvojni prioritet 1.4. Razvoj poljoprivredne proizvodnje**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 1.4.1. Usklađivanje poljoprivredne infrastrukture za tržište EU | Kroz usklađivanje poljoprivredne infrastrukture otvara se mogućnost unaprijeđenja gospodarske infrastrukture u KZŽ. Okrupnjivanjem poljoprivrednih posjeda smanjuje se cijena proizvodnje zbog mogućnosti efektivnog korištenja mehanizacije u poljoprivrednoj proizvodnji. Okupljanjem poljoprivrednih proizvođača u udruge otvara se mogućnost boljeg plasmana na tržištu kroz konkurentnije cijene s obzirom na količinu ponuđenog proizvoda. Kroz ulaganja u izgradnju objekata i nabavku opreme za poljoprivredne djelatnosti voćarstva, vinogradarstva i povrćarstva te stočarstva i mljekarstva omogućava se poljoprivrednicima olakšana proizvodnja i manja osobna ulaganja. Promocijom i poticanjem ekološke poljoprivredne proizvodnje očekuje se poboljšanje uvjeta proizvodnje i plasmana ekoloških proizvoda na tržištu te povećanje broja proizvođača ekoloških proizvoda, koji je u KZŽ u 2014. godini bio manji nego u 2013. i 2012. godini. Sve navedene mjere pozitivno će utjecati na razvoj poljoprivredne proizvodnje i gospodarstva općenito. | N | T | / |
| 1.4.2. Poticanje okrupnjivanja poljoprivrednih posjeda | P | T | / |
| 1.4.3. Povećanje proizvodne učinkovitosti voćarstva, vinogradarstva i povrćarstva | P | T | / |
| 1.4.4. Poticanje razvoja stočarstva i mljekarstva | P | T | / |
| 1.4.5. Promocija i poticanje ekološke poljoprivredne proizvodnje | P | T | / |

**CILJ 2. RAZVOJ LJUDSKIH POTENCIJALA I UNAPREĐENJE KVALITETE ŽIVOTA**

**Razvojni prioritet 2.1. Izvrsnost u odgojno-obrazovnom sustavu**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 2.1.1. Poboljšanje kvalitete usluga sustava odgoja i obrazovanja | Modernizacijom, izgradnjom i obnovom odgojno-obrazovnih ustanova pozitivno će se utjecati na društvenu infrastrukturu te posljedično na odgojno-obrazovne djelatnike (javni/privatni sektor) dok će se podizanjem kvalitete odgojno-obrazovnog sustava pozitivno utjecati na korisnike navedenog sustava (djeca predškolske dobi, učenici i studenti). Pedagoškom standardizacijom prilagodit će se odgojno-obrazovni i nastavni oblici pojedinačnim potrebama svakog učenika. Provedba navedene mjere imat će pozitivan utjecaj na sve skupine odgojno-obrazovnih korisnika – od djece predškolske dobi do učenika srednjih škola. Mjere 2.1.3. i 2.1.4. obuhvaćaju poboljšanje sustava obrazovanja kako bi se poboljšala njegova relevantnost na tržištu rada - mlade je potrebno informirati o prilikama na tržištu rada i usmjeriti ih prema deficitarnim zanimanjima. Sve navedene mjere pozitivno će utjecati na kvalitetu života ljudi dok će mjere 2.1.1. i 2.1.3. pozitivno utjecati na razvoj gospodarstva (privatni i javni sktor). Izgradnjom Regionalnog centar izvrsnosti za turizam i ugostiteljstvo poboljšat će se kvaliteta pružanja turističko-ugostiteljskih usluga, unaprijediti vještine polaznika programa iz područja turizma i ugostiteljstva.Rekonstrukcijom i nadogradnjom postojeće zgrade Srednje škole Bedekovčina i izgradnjom poligona za nastavu poljoprivrednih usmjerenja doprinijet će kvalitetnijoj provedbi praktične nastave, svladavanju novih tehnologija u poljoprivredi za srednjoškolske programe i izlazak kvalitetnog i konkurentskog kadra na tržište rada u skladu s potrebama gospodarstva. | NP | T | / |
| **Projekt** *Regionalni centar izvrsnosti za turizam i ugostiteljstvo* | N | T | / |
| **Projekt** *Rekonstrukcija i nadogradnja postojeće zgrade Srednje škole Bedekovčina i izgradnja poligona za nastavu poljoprivrednih usmjerenja* | N | T | / |
| 2.1.2. Pedagoška standardizacija uvjeta rada i kurikuluma u odgojno-obrazovnim ustanovama | P | T | / |
| 2.1.3. Sustavno ulaganje u ljudske potencijale u obrazovanju | NN | T | / |
| 2.1.4. Usklađivanje mreže srednjoškolskih i visokoškolskih programa s potrebama tržišta rada | N | T | / |

**Razvojni prioritet 2.2. Dostupno i otvoreno zdravstvo i socijalna skrb**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 2.2.1. Unapređenje kvalitete i uvjeta rada u zdravstvenim ustanovama | Povećanje kvalitete zdravstvenih ustanova izravno utječe na građane i potrebno je razviti stabilne temelje njegovog funkcioniranja. Obnovom i izgradnjom ustanova za skrb i njegovanje ranjivih skupina utjecat će pozitivno na društvenu infrastrukturu kao i na zaposlenike u navedenim ustanovama (javni i privatni sektor) te život ranjivih skupina bez adekvatne skrbi (starije i nemoćne osobe, osobe s invaliditetom, osobe s posebnim potrebama, djeca i mladi bez odgovarajuće skrbi). Sve mjere ovog prioriteta utjecat će pozitivno na kvalitetu života ljudi u KZŽ | N | T | / |
| 2.2.2. Povećanje konkurentnosti i otvorenosti zdravstvenih ustanova | N | T | / |
| 2.2.3. Razvoj institucija i mreže za brigu o ranjivim skupinama | N | T | / |
| 2.2.4. Razvoj izvaninstitucionalnih i novih oblika podrške osobama kojima prijeti socijalna isključenost | N | T | / |
| 2.2.5. Borba protiv siromaštva i socijalne isključenosti | N | T | / |

**Razvojni prioritet 2.3. Razvoj ljudskih potencijala**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 2.3.1. Integracija osoba u nepovoljnoj poziciji na tržište rada | Pružanjem financijske podrške za realizaciju poduzetničkih ideja, poticanjem samozapošljavanja nezaposlenih osoba te financijskim potporama poslodavcima za zapošljavanje istih pozitivno će se utjecati na osobe u nepovoljnoj poziciji na tržištu rada dok će se drugom mjerom kroz poticanje cjeloživotnog učenje utjecati na povećanje mogućnosti samozapošljavanja i zapošljavanja općenito. Cilj mjera 2.3.3. i 2.3.4. je da se kadrovski potencijali pravilno i pravodobno informiraju o potrebama tržišta rada i usmjere prema deficitarnim zanimanjima koja su aktualna na tržištu. Mjera 2.3.5. je usmjerena jačanju kapaciteta javne službe kroz podizanje razine znanja i kompetencija osoba zaposlenih u javnim djelatnostima. Provođenjem mjere 2.3.6. postigla bi se veća razina znanja o EU fondovima i projektima kod osoba zaposlenih u javnim i privatnim djelatnostima kao i razina znanja o apliciranju projekata na različite natječaje. Provedba mjera iz ovog razvojnog prioriteta pozitivno će utjecati na kvalitetu života ljudi dok će provedba mjera 2.3.3., 2.3.5. i 2.3.6. utjecati pozitivno i na gospodarstvo KZŽ. | N | T | / |
| 2.3.2. Jačanje kompetencija stanovništva kroz cjeloživotno učenje | N | T | / |
| 2.3.3. Razvoj sustava poticanja upisa u deficitarna zanimanja | N | T | / |
| 2.3.4. Razvoj programa za mlade | N | T | / |
| 2.3.5. Jačanje kompetencija djelatnika u javnim djelatnostima | NP | T | / |
| 2.3.6. Organizacija edukacija ljudskih resursa o EU fondovima i projektima | NP | T | / |

**Razvojni prioritet 2.4. Povećanje kvalitete stanovanja i sigurnosti stanovništva**

|  |  |  |  |  |
| --- | --- | --- | --- | --- |
| Mjere | Komponente okoliša na koje je moguć utjecaj (kategorija utjecaja) | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 2.4.1. Poticanje nastanjivanja postojećih napuštenih stambenih kapaciteta | Mjere iz prioriteta 2.4. odnose se na povećanje kvalitete stanovanja i sigurnosti stanovništva KZŽ. Izrada plana zaštite i intervencija omogućit će bolje djelovanje institucija za spašavanje u opasnim situacijama. Mjere 2.4.2. i 2.4.3. su usmjerene na razvoj sustava zaštite i spašavanja čime će se podići kvaliteta i sigurnost života stanovništva dok se provedbom mjere 2.4.1. ne očekuje utjecaj na sastavnice okoliša. Izgradnja i ustrojavanje Vatrogasnog vježbališta omogućit će osposobljavanje i usavršavanje vatrogasnih kadrova. | / | / | / |
| 2.4.2. Razvoj sustava civilne zaštite | PN | T | / |
| 2.4.3. Promocija i jačanje kapaciteta vatrogasnih službi i udruga | PN | T | / |
| **Projekt** *Vatrogasno vježbalište* | N | T | / |

**Razvojni prioritet 2.5. Jačanje kapaciteta organizacija civilnog društva i civilnih inicijativa**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 2.5.1. Unapređenje sposobnosti organizacija civilnog društva za sudjelovanje u upravljanju lokalnim razvojem | Mjere iz ovog prioriteta usmjerene su jačanju civilnog sektora i kapaciteta organizacija civilnog društva u KZŽ. Mjerama 2.5.1. i 2.5.2. potiče se partnerstvo između sektora, a izradom plana njihovo daljnje djelovanje i suradnju. Volonterstvo predstavlja odgoj mladih kojima ih se priprema za aktivnu građansku ulogu čime će oni stvoriti društvenu solidarnost te se mjerom 2.5.3. potiče na ovakav tip aktivnosti. Organizacije civilnog društva će preuzeti na sebe odgovornost promicanja nediskriminacije i osvještavati će lokalno stanovništvo o njenoj važnosti za boljitak cjelokupne zajednice. Mjera 2.5.4. potiče nediskriminaciju i uključivanje osoba u nepovoljnom položaju u civilno društvo što će pozitivno djelovati na kvalitetu života stanovništva. | PP | T | / |
| 2.5.2. Jačanje međusektorske suradnje na svim razinama (civilnog, privatnog i javnog sektora) | PP | T | / |
| 2.5.3. Poticanje razvoja volonterstva | P | T | / |
| 2.5.4. Promicanje uključivanja osoba u nepovoljnom položaju u djelovanje OCD-a | P | T | / |

**CILJ 3. ODRŽIVI RAZVOJ PROSTORA, OKOLIŠA I PRIRODE**

**Razvojni prioritet 3.1. Očuvanje biološke i krajobrazne raznolikosti u funkciji razvoja**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 3.1.1. Zaštita, očuvanje i jačanje svijesti o prirodnim vrijednostima i bioraznolikosti | Edukacija i poticanje lokalnog stanovništva na pomoć u planiranim akcijama zaštite okoliša uvelike mogu utjecati na očuvanje bioraznolikosti i zaštićenih područja KZŽ. Revitalizacijom uništenih i degradiranih staništa obnovit će se karakteristični prirodni uvjeti te približiti stanje prvotnom stanju staništa. Očekuje se pozitivan utjecaj revitalizacije na prirodu i na očuvanje prirodnosti područja te kvalitetu života lokalnih zajednica, s obzirom da se kroz zaštitu okoliša štiti i životni prostor ljudi. S obzirom da površina Natura 2000 područja u KZŽ iznosi 10 % te predstavlja mrežu posebnih stanišnih tipova i osmišljena je za njihovo očuvanje te očuvanje rijetkih, ugroženih i endemičnih vrsta divljih životinja i biljaka, važno je prepoznati ova područja kao područja iznimne vrijednosti KZŽ i kao takve ih prezentirati turistima i izletnicima kako bi i oni pridonijeli zaštiti i očuvanju. Informiranjem i edukacijom ukazalo bi se na važnost pravilnog gospodarskog korištenja unutar mreže Natura 2000 kako bi se izbjegle štetne aktivnosti koje bi mogle značajno uznemiriti vrste ili narušiti staništa zbog kojih je to područje odabrano. Uređivanje šumskih tematskih puteva u KZŽ, održivim gospodarenjem i iskorištavanje šumskih površina moglo bi se pozitivno odraziti, osim na bioraznolikost, i na razvoj turističke ponude u KZŽ čime bi se povećao gospodarski doprinos turizma. Valorizacijom prirodnih resursa stekao bi se jasan uvid u kvantitetu i kvalitetu prirodnih resursa, a pametnim i optimalnim korištenjem očuvat će se dobro stanje okoliša. Sukladno tome, provedba ove mjere imat će pozitivan utjecaj na sastavnice okoliša šumsko područje i turizam. | NP | T | / |
| 3.1.2. Promocija pravilnog gospodarskog korištenja područja pod Natura 2000 | N | T | / |
| 3.1.3. Održivo upravljanje i korištenje prirodnih resursa | NP | T | / |

**Razvojni prioritet 3.2. Očuvanje okoliša i održivi razvoj**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 3.2.1. Povećanje energetske učinkovitosti u sektoru zgradarstva i javne rasvjete | Kroz ulaganje u energetsku obnovu zgradarstva i provođenje projekata za energetsku učinkovitost u KZŽ smanjit će se nepotreban gubitak energije, a time i poboljšati kvaliteta života lokalnog stanovništva smanjenjem troškova stanovanja. Zamjenom neučinkovitih rasvjetnih tijela energetski učinkovitim smanjit će se troškovi održavanja osvjetljenih javnih gradskih površina i razina svjetlosnog zagađenja, što će pozitivno utjecati na kvalitetu života u KZŽ. Poticanjem korištenja sustava OIE na javnim objektima smanjuje se korištenje fosilnih goriva i emisija CO2.Realizacijom mjere 3.2.3. dobio bi se jasniji uvid u stanje tla, kakvoću zraka, zdravstvenu ispravnost vode te razinu buke u KZŽ. Uspostavom sustava za praćenje stanja i promjene svojstava tla u KZŽ ostvario bi se prvi korak u zaštiti i očuvanju prirodnih funkcija tla te sprečavanju degradacijskih procesa. Pravovremeno otkrivanje povećanih koncentracija teških metala i potencijalno toksičnih elemenata te mjerenje postojanih organskih onečišćivača (pesticidi, herbicidi) u poljoprivrednim tlima, potaknulo bi poduzimanje određenih mjera i sanaciju tla prije nego postane ozbiljna prijetnja za okoliš i počne negativno utjecati na kvalitetu života ljudi. Također, identifikacijom degradiranih tla i tla kojima prijeti opasnost od nastanka klizišta spriječilo bi se buduće prostorno planiranje i izgradnja objekata na područjima potencijalnih klizišta i erozivnim područjima, čime se direktno smanjuje mogućnost nesreća i novčanih gubitaka. Suzbijanje ovih problema moguće je uz razvoj i primjenu sustava za kontinuirano praćenje kakvoće tla pa se provedbom ove mjere očekuje pozitivan utjecaj na sastavnicu tlo.Provedbom mjere 3.2.3. očekuje se pozitivan utjecaj na kvalitetu zraka i klimatske značajke. Poboljšanjem ispitivanja i mjerenjem dodatnih parametara i indikatora očekuje se konkretniji prikaz stanja kakvoće vode te pozitivan utjecaj na površinske i podzemne vode pravovremenim saniranjem potencijalnih onečišćenja. Izradom karata buke KZŽ olakšala bi se identifikacija prekoračenja dozvoljene razine buke te bi se provedbom ove mjere poboljšala kvaliteta života ljudi na području KZŽ.Realizacijom projekta NEWLIGHT - Masterplan javne rasvjete povećat će se sigurnost u prometu (povećanje kvalitete rasvijetljenosti prometnica i pješačkih zona), smanjiti svjetloonečišćenje te postići energetske i novčane uštede.Drugi projekt povezan s ovim prioritetom je uspostava Energetskog centra Bračak kao regionalnog centra izvrsnosti i znanja za energetsku učinkovitost i obnovljive izvore energije. Energetski centar bio bi stručna potpora svim županijama, gradovima i općinama u realizaciji energetskih i razvojnih strategija. Neke od aktivnosti u okviru Energetskog centra su poticanje razvoja malog i srednjeg poduzetništva kroz edukativno-prezentacijski centar i poduzetnički inkubator za mlade tvrtke iz područja energetike i održive gradnje. | P | T | / |
| **Projekt** *NEWLIGHT - Masterplan javne rasvjete* | N | T | / |
| **Projekt** *Energetski centar Bračak* | N | T | / |
| 3.2.2. Korištenje energije iz obnovljivih izvora | / | / | / |
| 3.2.3. Izrada i implementacija programa zaštite i poboljšanje kvalitete zraka, vode, tla, buke i ostalih sastavnica okoliša | PPPP | T | / |

**Razvojni prioritet 3.3. Razvoj komunalne, prometne infrastrukture i uređenje prostora**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 3.3.1. Unaprjeđenje sustava gospodarenja otpadom | Odvojenim skupljanjem te recikliranjem otpada smanjuju se količine otpada koje se odlažu na odlagališta, čime se smanjuje pritisak na tlo. Sanacijom divljih odlagališta u KZŽ poboljšat će se opće stanje tla koje je bilo kontaminirano otpadom. Provedbom mjere očekuje se pozitivan utjecaj na sastavnicu tlo, ali i na sastavnicu priroda. Sanacijom odlagališta otpada (posebno divljih odlagališta), koja mogu uzrokovati onečišćenje voda, doprinosi se smanjenju pritiska otpada na kakvoću površinskih i podzemnih voda. Na području KZŽ na sustav odvodnje otpadnih voda priključeno je tek oko 20 % stanovništva. Većina naselja i kućanstava nema riješenu odvodnju te svoje otpadne vode ispuštaju u sabirne jame ili na druge načine dovode do prirodnih recipijenata. Time se ugrožava i mijenja kakvoća površinskih i podzemnih voda. Provedbom mjere 3.3.2. i priključenjem većeg broja stanovnika na sustav odvodnje i pročišćavanja otpadnih voda doprinosi se smanjenju opterećenja na površinske i podzemne vode KKŽ, što pozitivno utječe na iste. Mjera 3.3.3. predlaže identifikaciju potencijalnih kritičnih područja klizišta. Omogućit će se pravovremena reakcija te izbjegavanje gradnje objekata i prometnica na rizičnim područjima, što će kao posljedicu imati smanjenje troškova KZŽ. Sanacijom klizišta povećat će se sigurnost na prometnicama, kako za sudionike u prometu, tako i za samu očuvanost infrastrukture. Modernizacijom i obnovom prometne infrastrukture pozitivno se utječe na sastavnicu okoliša ostala materijalna dobra. Realizacijom mjere 3.3.5., identifikacijom kritičnih područja u KZŽ i sanacijom područja pogođenih elementarnim nepogodama, doprinosi se poboljšanju kvalitete života stanovništva u tim područjima. Provedbom mjere 3.3.6. i modernizacijom ove infrastrukture može se doprinijeti efikasnijem korištenju usluga koje nude elektroenergetski i komunikacijski sustavi. Izgradnjom brze ceste Popovec – Marija Bistrica – Zlatar Bistrica – Zabok (Mokrice) sa spojem na Breznički Hum podići će se kvaliteta prometne infrastrukture jugoistočnog dijela KZŽ, rasterećenje prometnica u Zagrebu i povezanost autocesta A2 Zagreb – Macelj i A3 Zagreb – Varaždin – Goričan. Osigurat će se brža i sigurnija vožnja za korisnike uz Brzu cestu te za razvoj gospodarstva ovog područja KZŽ. | PPP | T | / |
| 3.3.2. Izgradnja i unapređenje sustava vodoopskrbe i sustava odvodnje\* | N | T | / |
| 3.3.3. Zaštita i saniranje klizišta | NN | T | / |
| 3.3.4. Poboljšanje prometne infrastrukture\* | N | T | / |
| **Projekt** *Brza cesta Popovec – Marija Bistrica – Zlatar Bistrica – Zabok (Mokrice)* *sa spojem na Breznički Hum* | N | T |  |
| 3.3.5. Zaštita od elementarnih nepogoda (poplava, tuče, suše) | NP | T | / |
| 3.3.6. Poboljšanje energetskog i komunikacijskog sustav\* | PN | T | / |
| \*Aktivnosti predložene mjerama Izgradnja i unapređenje sustava vodoopskrbe i sustava odvodnje, Poboljšanje prometne infrastrukture te Poboljšanje energetskog i komunikacijskog sustava najvjerojatnije će zahtijevati izgradnju i/ili proširenje infrastrukture što vjerojatno u kasnijim fazama projekta može imati negativan utjecaj na **prirodu**, **šumsko područje**, **vode**, **tlo, krajobrazne značajke** i **kulturno-povijesnu baštinu** ali se njegov značaj na razini strateške procjene ne može odrediti. |

**Razvojni prioritet 3.4. Održivo upravljanje prirodnom i kulturnom baštinom**

|  |  |  |  |  |
| --- | --- | --- | --- | --- |
| **Mjere** | **Komponente okoliša na koje je moguć utjecaj (kategorija utjecaja)** | **Neposredan (N), Posredan (P)** | **Kratkoročan (K), Srednjoročan (S), Trajan (T)** | **Kumulativan (K)****Prekograničan (P)** |
| 3.4.1. Unaprjeđenje sustava planiranja i upravljanja u zaštiti i održivom korištenju prirodne i kulturne baštine | Provedba mjera Unaprjeđenje sustava planiranja i upravljanja u zaštiti i održivom korištenju prirodne i kulturne baštine, Podizanje razine svijesti stanovništva o važnosti očuvanja prirodne i kulturne baštine i Održavanje kulturne baštine i razvoj kulturnih i kreativnih djelatnosti pozitivno će utjecati na prirodnu i kulturnu baštinu kroz aktivnosti kao što su -uspostava sustava praćenja ugroženosti prirodne i kulturne baštine, ubrzavanje donošenja planova upravljanja za navedenu baštinu, unaprjeđenje mehanizama financiranja, uspostava mehanizma za regionalno i lokalno sufinanciranje projekata za održivo upravljanje prirodnom i kulturnom baštinom, edukacija lokalnih i regionalnih vlasti o važnosti prirodne i kulturne baštine, podizanje razine svijesti učenika i studenata o temi održivog korištenja prirodne i kulturne baštine, poduzimanje mjera i radova nužnih za očuvanje prirodne i kulturne baštine te obnova i opremanje postojeće objekte kulturne infrastrukture. | PP | T | / |
| 3.4.2. Podizanje razine svijesti stanovništva o važnosti očuvanja prirodne i kulturne baštine | PP | T | / |
| 3.4.4. Održavanje kulturne baštine i razvoj kulturnih i kreativnih djelatnosti | NP | T | / |

### Opis mogućih negativnih utjecaja mjera na komponente okoliša

U nastavku se prikazuju mogući negativni utjecaji mjera na komponente okoliša

|  |  |
| --- | --- |
| **Komponenta okoliša** | **Analiza provedbe Strategije na pojedinu komponentu okoliša** |
| **Priroda**  | Aktivnosti predložene mjerama Izgradnja i unapređenje sustava vodoopskrbe i sustava odvodnje, Poboljšanje prometne infrastrukture te Poboljšanje energetskog i komunikacijskog sustava najvjerojatnije će zahtijevati izgradnju i/ili proširenje infrastrukture što može u kasnijim fazama imati negativan utjecaj na prirodu ali se njegov značaj na strateškoj razini ne može predvidjeti. Razvojem turističke infrastrukture zahtijevat će se izgradnja i/ili unapređenje postojeće infrastrukture što će potencijalno imati negativan utjecaj na prirodu ukoliko će se turistička infrastruktura razvijati kroz izgradnju novih kapaciteta.  |
| **Tlo** | Aktivnosti predložene mjerama Izgradnja i unapređenje sustava vodoopskrbe i sustava odvodnje, Poboljšanje prometne infrastrukture te Poboljšanje energetskog i komunikacijskog sustava najvjerojatnije će zahtijevati izgradnju i/ili proširenje infrastrukture što može u kasnijim fazama imati negativan utjecaj na tlo i vode ali se njegov značaj na strateškoj razini ne može predvidjeti. |
| **Površinske i podzemne vode** |
| **Šumsko područje** | Aktivnosti predložene mjerama Izgradnja i unapređenje sustava vodoopskrbe i sustava odvodnje, Poboljšanje prometne infrastrukture te Poboljšanje energetskog i komunikacijskog sustava najvjerojatnije će zahtijevati izgradnju i/ili proširenje infrastrukture što u kasnijim fazama može imati negativan utjecaj na šumsko područje (fragmentacija, otvaranje novih rubova šuma, onečišćenje) ali se njegov značaj na strateškoj razini ne može predvidjeti.. Razvojem turističke infrastrukture zahtijevat će se izgradnja i/ili unapređenje postojeće infrastrukture što će potencijalno imati negativan utjecaj na šumsko područje ukoliko će se turistička infrastruktura razvijati kroz izgradnju novih kapaciteta. |
| **Krajobrazne značajke** | Aktivnosti predložene mjerom Poboljšanje prometne infrastrukture može ovisno o lokaciji prometnica imati nepovoljan utjecaj na vizualni identitet prostora kojim prometnica prolazi, a time i utjecati na prirodni i kulturni krajolik.  |
| **Kulturno-povijesna baština** | Razvoj turističke infrastrukture zahtijevat će se izgradnja i/ili unapređenje postojeće infrastrukture što će potencijalno imati negativan utjecaj na kulturno-povijesnu baštinu ukoliko će se turistička infrastruktura razvijati kroz izgradnju nove. Prilikom izgradnje turističke infrastrukture i popratne komunalne infrastrukture (cesta, vodovod, plinovod..) potencijalno može doći do negativnog utjecaja na kulturno-povijenu baštinu ukoliko se ona nalazi na području palniranom za prenamjenu/unaprijeđenje/izgradnju. |

# Mjere zaštite okoliša

Analizirane mjere pozitivno će djelovati na komponente okoliša, dok su za manji broj mjera mogući potencijalno negativni utjecaji u kasnijoj provedbi. To su mjere cilja Konkurentno gospodarstvo – 1.3.2. Razvoj turističke infrastrukture te cilja Održivi razvoj prostora, okoliša i prirode – 3.3.2. Izgradnja i unapređenje sustava vodoopskrbe i sustava odvodnje, 3.3.4. Poboljšanje prometne infrastrukture i 3.3.6. Poboljšanje energetskog i komunikacijskog sustava te se za njih predlažu mjere ublažavanja mogućeg nepovoljnog utjecaja.

1. Planirati korištenje već postojećih putova i cesta za pristup gradilištima kako bi se umanjila degradacija tla i postojećeg vegetacijskog pokrova. U slučaju potrebe probijanja novih cesta, raditi to u prostorima gdje je vegetacija rjeđe zastupljena. Korištenu mrežu puteva nakon završetka građevinskih radova sanirati. Prilikom izvođenja radova gradilišta prostorno ograničiti samo na nužno potrebne površine.
2. Za vrijeme izgradnje prometnica posebnu pažnju usmjeriti pravilnoj organizaciji gradilišta te izraditi projekt privremene regulacije prometa s jasno definiranim točkama na postojeći prometni sustav i osiguranjem svih kolizionih točaka tijekom izvođenja zahvata.
3. Na površinama koje neće biti neposredno zahvaćene građevinskim radovima zadržati postojeću vegetaciju, posebno autohtono drveće i grmlje, kao staništa gmazova, gnjezdilišta ptica i skloništa malih sisavaca, te zbog vizualne barijere prema predmetnom zahvatu. Za iste predvidjeti sanaciju u fazi biološke rekultivacije ukoliko dođe do oštećenja na širem području obuhvata.
4. Nadzemne dijelove pripadajućih objekata prilagoditi prostoru uvažavajući elemente tradicionalne arhitekture kako bi što manje odudarali od okoline, a pozicioniranje zahvata maksimalno prilagoditi reljefnim karakteristikama područja kako bi se promjene svele na najmanju moguću mjeru. Teren oko predviđenih zahvata urediti u skladu s lokalnim, krajobraznim obilježjima, koristeći autohtonu vegetaciju. Za rekultivaciju koristiti tlo prikupljeno s lokacije zahvata.
5. Gradnju infrastrukturnih i gospodarskih objekata u šumskim područjima usmjeravati na manje vrijedne zone a eventualno zauzimanje šumskih područja treba ići na račun neobraslih te djelomično obraslih šumskih zemljišta, šikara i lošijih panjača.
6. Lovno gospodarske osnove gospodarenja lovištima uskladiti s novonastalim lovnoproduktivnim površinama i s pripadajućim bonitetima za sve vrste divljači.
7. Zaštititi sva tla bez obzira na način korištenja i bonitetnu vrijednost.
8. Radi izbjegavanja potencijalno negativnih utjecaja na nepokretnu kulturnu baštinu, prilikom odabira lokacije za zahvate u prostoru zatražiti mišljenje nadležnog Konzervatorskog odjela. Infrastrukturne zahvate planirati izvan prostornih međa kulturnog dobara, a unutar prostornih međa u postojećim koridorima. Nadzemne dijelove planiranih objekata uskladiti s obilježjima zatečenih povijesnih građevina i neposredne okoline, kulturno-povijesnih cjelina i krajobraza, kako bi se umanjile vizualno konfliktne situacije.
9. Radi prevencije negativnog učinka čl. 45. Zakona o zaštiti i očuvanja kulturnih dobara na provedbu Strategije, prije poduzimanja planiranih zahvata u prostoru potrebno je za svaki zahvat provesti arheološki pregled terena i po potrebi probna arheološka istraživanja kojima će se odrediti opseg zaštitnih arheoloških istraživanja, dokumentiranja i konzervacija nalaza i nalazišta.
10. Radi osiguranja opstojnosti nematerijalne kulturne baštine, potrebno je osigurati njeno poštivanje i uvažavanje te podizanje svijesti o njenoj važnosti.
11. Prilikom izgradnje i unapređenja sustava vodoopskrbe i sustava odvodnje koristiti koridore postojećih prometnica i drugih infrastrukturnih vodova te preferirati izgradnju u izgrađenom građevinskom području.
12. Za svaki planirani zahvat ishoditi vodopravne uvjete.
13. Predvidjeti praćenje sastava i kvalitete otpadnog mulja iz uređaja za pročišćavanje otpadnih voda te u skladu s rezultatima predložiti njegovo zbrinjavanje.

# Zaključak

|  |
| --- |
| Nakon provedene procjene utjecaja, kako svake mjere posebno, tako i grupiranih unutar razvojnih prioriteta, ustanovljeno je da je predmetna Strategija dokument koji uključuje predložene razvojne potrebe KZŽ i područja prirodnih i demografskih resursa, zaštite okoliša, gospodarstva, poslovne i tehnološke infrastrukture, tržišta rada, društvenih djelatnosti i upravljanja razvojem bez konkretnih intervencija u okolišu. Zbog svega navedenog, u ovoj fazi za većinu od 56 predloženih mjera možemo isključiti mogućnost značajnih negativnih utjecaja na komponente okoliša. Za 4 mjere (1.3.2. Razvoj turističke infrastrukture, 3.3.2. Izgradnja i unapređenje sustava vodoopskrbe i sustava odvodnje, 3.3.4. Poboljšanje prometne infrastrukture i 3.3.6. Poboljšanje energetskog i komunikacijskog sustava ne može se isključiti nepovoljan utjecaj na okoliš, ali se njegov značaj na strateškoj razini ne može procijeniti s obzirom da nisu poznate lokacije aktivnosti koje će se provoditi realizacijom navedenih mjera. |